|  |  |  |
| --- | --- | --- |
| **ผลกระทบจากการแพร่ระบาดของ COVID-19 ต่อเศรษฐกิจไทย** | | |
| **สถาบัน**  (ภาครัฐ) | ธนาคารแห่งประเทศไทย  (เมื่อวันที่ 1 พ.ค. 2563) | * สภาวะเศรษฐกิจไทยเดือน มี.ค. 2563 หดตัวสูงขึ้นเมื่อเทียบกับเดือน ก.พ. 2563 โดยเฉพาะภาคการท่องเที่ยวที่หดตัวรุนแรง ภายหลังที่หลายประเทศรวมถึงไทยประกาศใช้มาตรการจำกัดการเดินทางระหว่างประเทศ * การส่งออกสินค้าที่ไม่รวมทองคำหดตัวสูงขึ้นตามอุปสงค์ของประเทศคู่ค้าและราคาน้ำมัน * เสถียรภาพเศรษฐกิจไทยปรับไปในทิศทางที่แย่ลง อัตราเงินเฟ้อทั่วไปติดลบ จากอัตราเงินเฟ้อในหมวดพลังงานตามราคาน้ำมันดิบในตลาดโลกที่หดตัวสูง ขณะที่ตลาดแรงงานเปราะบางมากขึ้น ขณะที่จำนวนนักท่องเที่ยวต่างประเทศ หดตัวรุนแรงที่ร้อยละ 76.4 จากช่วงเดียวกันของปีก่อน ซึ่งส่งผลกระทบรุนแรงต่อธุรกิจที่เกี่ยวเนื่องกับการท่องเที่ยว โดยเฉพาะธุรกิจโรงแรมและภัตตาคาร และธุรกิจขนส่งผู้โดยสาร |
| กรมการค้าต่างประเทศ  กระทรวงพาณิชย์  (เมื่อวันที่ 5 พ.ค. 2563) | * การค้าชายแดนและผ่านแดนของไทยในช่วง 3 เดือนแรกของปี 2563 มีมูลค่ารวม 264,969 ล้านบาท ลดลงร้อยละ 7.64 แบ่งเป็นการส่งออก 187,564 ล้านบาท ลดลงร้อยละ 5.42 และการนำเข้า 77,405 ล้านบาท ลดลงร้อยละ 12.61 ซึ่งเกินดุลการค้า 110,159 ล้านบาท ทั้งนี้ มาเลเซียยังคงเป็นคู่ค้าอันดับหนึ่ง รองลงมาคือ สปป.ลาว กัมพูชา และเมียนมา ตามลำดับ |
| **สถาบัน**  (ภาคเอกชน) | ศูนย์วิจัยกสิกรไทย  (เมื่อวันที่ 1 พ.ค. 2563) | * คาดการณ์ว่าหากสถานการณ์การแพร่ระบาดของ COVID-19 คลี่คลายลง และไม่เกิดการระบาดอีกครั้ง ตลาดไทยเที่ยวไทย ในช่วงครึ่งหลังของปี 2563 จะสามารถปรับตัวได้ดีขึ้น แต่ยังมีปัจจัยท้าทายจากเศรษฐกิจเนื่องจากกำลังซื้อที่อ่อนแอและความเชื่อมั่นต่อการมีงานทำลดลง รวมถึงการปรับวิถีการดำเนินธุรกิจใหม่ (New Business Norms) ท่ามกลางสภาพแวดล้อมที่เปลี่ยนไป เช่น การให้บริการที่ยังต้องคำนึงถึงความปลอดภัยจาก COVID-19 |
| สภาผู้ส่งสินค้าทางเรือแห่ง ประเทศไทย  (เมื่อวันที่ 6 พ.ค. 2563) | * กลุ่มอุตสาหกรรมอาหาร เครื่องจักร อิเล็กทรอนิกส์ ผลิตภัณฑ์พลาสติก ผลิตภัณฑ์ยางทางการแพทย์ มีโอกาสฟื้นตัวได้เร็วสุดในช่วงไตรมาสที่ 2-3 ของปี 2563 |

กองสนเทศเศรษฐกิจ

กรมเศรษฐกิจระหว่างประเทศ

สถานะวันที่ 7 พ.ค. 2563